અમદાવાદ: રાજ્યના જુદા જુદા હાઈ વે પર ગાઢ ધુમ્મસના કારણે અકસ્માતોની હારમાળા સર્જાતાં અા અકસ્માતોમાં ૧૧ વ્યક્તિના મોત થયાં હોવાનું અનેક લોકોને ઈજા પહોંચી હોવાનું જાણવા મળે છે. પ્રાપ્ત માહિતી પ્રમાણે અા અંગેની વિગત એવી છે કે બારડોલી-મહુવા હાઈ વે પર તરસાળી ગામના પાટિયા પાસે ગાઢ ધુમ્મસના કારણે વહેલી સવારે પાંચ વાહનો સામસામે અથડાતાં વિચિત્ર અકસ્માત સર્જાયો હતો જેમાં મનીષભાઈ પટેલનું મોત થયું હતું જ્યારે અાઠ મહિલાઓને ગંભીર ઈજાઓ પહોંચી હતી. સુરતના ડુમસ રોડ પર રિક્ષા અને કાર વચ્ચે અકસ્માત સર્જાતાં પાંચ વર્ષના એક બાળકનું ઘટનાસ્થળે જ મોત થયું હતું જ્યારે ત્રણ વ્યક્તિને ગંભીર ઈજા પહોંચી હતી.